/* KOM/2010/0558 galutinis */ KOMISIJOS ATASKAITA EUROPOS PARLAMENTUI 28-oji metinė ataskaita dėl Europos Sąjungos antidempingo, antisubsidijų ir apsaugos priemonių (2009) SEK(2010) 1194





[pic] | EUROPOS KOMISIJA | Briuselis, 2010.10.13 KOM(2010) 558 galutinis KOMISIJOS ATASKAITA EUROPOS PARLAMENTUI 28-oji metinė ataskaita dėl Europos Sąjungos antidempingo, antisubsidijų ir apsaugos priemonių(2009)SEK(2010) 1194 KOMISIJOS ATASKAITAEUROPOS PARLAMENTUI 28-oji metinė ataskaita dėl Europos Sąjungos antidempingo, antisubsidijų ir apsaugos priemonių (2009) Įžanga Ši 2009 m. Europos Parlamentui pateikta ataskaita yra tolesnis žingsnis po 1981 m. gruodžio 16 d. jo priimtos rezoliucijos dėl Europos Sąjungos antidempingo priemonių ir po Europos Parlamento pramonės, išorės prekybos, mokslinių tyrimų ir energetikos komiteto ataskaitos. Šioje trumpoje ataskaitoje apžvelgiami svarbiausi 2009 m. įvykiai, be to, kaip ir ankstesniais metais, prie jos pridedamas išsamesnis Komisijos tarnybų darbinis dokumentas ir išsamūs priedai. Ši ataskaita parengta pagal tą pačią bendrą darbinio dokumento struktūrą, o kad būtų galima lengvai rasti smulkesnę informaciją, visos antraštinės dalys atitinka darbinį dokumentą. Su šia ataskaita ir visu darbiniu dokumentu visuomenė gali susipažinti internete adresu http://ec.europa.eu/trade/issues/respectrules/anti_dumping/legis/index_en.htm . 1. TEISėS AKTų APžVALGA Antidempingo (AD), antisubsidijų (AS) ir apsaugos priemonių (AP) tyrimai atliekami remiantis pagrindiniais Tarybos reglamentais. Darbiniame dokumente pateikiama galiojančių teisės aktų apžvalga. Pagrindiniai antidempingo (AD) ir antisubsidijų (AS) dokumentai toliau vadinami pagrindiniu (-iais) reglamentu (-ais). 2. PAGRINDINėS SąVOKOS Darbinio dokumento 2 antraštinėje dalyje apžvelgiama prekybos apsaugos priemonių (toliau – PAP) tyrimuose vartoti terminai ir taikytos procedūros. 3. PAP APžVALGA. SVARSTYMAI PRASIDėJO 2006 m. inicijuota PAP apžvalga („Žaliosios knygos procesas“) vis dar neparengta, nes valstybės narės ir Europos Parlamentas neranda bendro sutarimo. Tačiau, ES nuomone, rengiant periodines apžvalgas galima padėti užtikrinti, kad taikomomis ES prekybos apsaugos priemonėmis ir toliau būtų veiksmingai kovojama su nesąžininga prekyba. Komisija siekia iš naujo svarstyti, ar galima taikomas priemones dar patobulinti. Todėl Komisijos narys, atsakingas už prekybą, per 2009 m. Europos Parlamente vykusį klausymą pareiškė, kad Komisija pasirengusi diskutuoti šiuo klausimu, tačiau prieš pradedant diskusijas turėtų būti patenkintos tam tikros sąlygos. Vienas svarbus momentas – palaukti Dohos plėtros darbotvarkės derybų dėl PPO prekybos apsaugos priemonių rezultatų. Dauguma suinteresuotųjų šalių tam pritaria. Tuo tarpu 2009 m. viduryje, po intensyvių ir išsamių konsultacijų, Komisija susitarė su valstybėmis narėmis, kaip būtų galima pagerinti prekybos apsaugos tyrimų skaidrumą. Siūlomas priemones (pvz., PAP svetainės pataisymas, speciali pagalba MVĮ, geresnis faktų atskleidimas ir pan.) galima taikyti nekeičiant teisės aktų, be to, tikimasi, kad šias priemones būtų galima visiškai įgyvendinti 2010 metais. 4. VISOS šALIES RINKOS EKONOMIKOS STATUSAS (RES) Atliekant antidempingo tyrimus šalis gali būti laikoma visiškai rinkos ekonomikos reikalavimus atitinkančia valstybe, jeigu ji tenkina penkis kriterijus, kurie išsamiai išdėstyti prie šios ataskaitos pridedame darbiniame dokumente. 2009 m. Komisijos tarnybos toliau vertino Kinijos, Vietnamo, Armėnijos, Kazachstano ir Mongolijos pateiktus prašymus dėl visos šalies rinkos ekonomikos šalies statuso. Tais metais visos penkios šalys toliau teikė jų argumentus patvirtinančią papildomą informaciją, o jų minėti prašymai dabar nagrinėjami įvairiais etapais. 2009 m. gegužės mėn. Baltarusijos Respublikos valdžios institucijos Komisijai pateikė oficialų prašymą rinkos ekonomikos statusui suteikti. Šį prašymą Komisija pradės nagrinėti, kai bus pateikti visi dokumentai. Su susijusiomis šalimis vyko nemažai dvišalių susitikimų, be to, 2009 m. liepos mėn. Briuselyje surengtas devintasis Kinijos RES darbo grupės susitikimas, pasižymėjęs gera ir konstruktyvia darbo aplinka. Kinija 2009 m. rudenį galiausiai pritarė Komisijos pasiūlymui pradėti apskaitos praktikos Kinijoje tyrimą. Susijusius konkurso dokumentus Komisija paskelbė 2009 m. pabaigoje. Su šio tyrimo rezultatais bus galima susipažinti 2010 m. pabaigoje. Antroje 2009 m. pusėje Komisija pradėjo rengti papildomą preliminarią Kinijos RES vertinimo ataskaitą, kurios tikimasi 2010 m. pradžioje. 2009 m. balandžio mėn. Komisija pakartojo, kad yra pasirengusi surengti dar vieną tikrinamąjį vizitą Mongolijoje. Mongolija Komisijos pasiūlymą priėmė, pradėtos diskusijos dėl tvarkos. 2009 m. rugpjūčio mėn. Komisija Kazachstano vyriausybei pateikė papildomų klausimų dėl naujausių teisės aktų pakeitimų, kurie gali turėti poveikio sąnaudoms ir kainoms atliekant antidempingo tyrimus. Komisijos tarnybos pirmąją Armėnijos prašymo dėl RES vertinimo ataskaitą baigė 2009 m. ir tų pačių metų gruodžio mėn. perdavė Tarybai. Ataskaitoje prieita prie išvados, kad Armėnija tam tikrose srityse padarė didelę pažangą ir tenkina du iš penkių kriterijų RES gauti. Antroji Vietnamo vertinimo ataskaita buvo beveik baigta 2009 m. pabaigoje. 5. PREKYBOS APSAUGOS PRIEMONėS. ŽALIAVų STRATEGIJA PAP, kaip ir bendra Komisijos prekybos politika žaliavų srityje, – tai tam tikros priemonės kai kurioms žaliavų pasiūlos iškraipymų pasekmėms šalinti. 2009 m. Kinijos kilmės tvirtinimo detalėms nustatytos galutinės antidempingo priemonės. Atliekant tyrimą penkios atrinktos Kinijos bendrovės paprašė joms taikyti rinkos ekonomikos režimą. Tačiau visoms penkioms bendrovėms RER nebuvo taikomas, nes pagrindinės žaliavos (plieninės vielos ruošinių) sąnaudos iš esmės neatitiko rinkos vertės, kaip reikalaujama pagrindinio reglamento 2 straipsnio 7 dalies c punkte. Tai buvo pirmas kartas, kai remiantis minėta priežastimi atsisakyta taikyti RER. Vertinant ne rinkos ekonomikos šalių pateiktus prašymus suteikti rinkos ekonomikos statusą (RES) atsižvelgiama į tai, kad esama tokių iškraipymų. Tokiomis aplinkybėmis, nagrinėjamosios šalies vaidmuo nagrinėjamas atsižvelgiant į jos kišimąsi į rinką ir bet kokią politiką, dėl kurios iškreipiamos žaliavų kainos. 6. INFORMACIJA IR RYšIAI, DVIšALIAI KONTAKTAI 6.1. Mažosios ir vidutinės įmonės (MVĮ) Komisija pripažįsta, kad MVĮ yra labai svarbios ES ekonomikai. Be to, Komisija žino, kad MVĮ, kurios dalyvauja Komisijos inicijuotuose prekybos apsaugos tyrimuose kaip Sąjungos gamintojai, importuotojai arba naudotojai arba trečiųjų šalių inicijuotuose tyrimuose kaip eksportuotojai, yra sunku dalyvauti tokiuose tyrimuose. Atsižvelgiant į PAP tyrimų sudėtingumą, ypač mažosioms ir vidutinėms įmonėms, nes jos yra mažos ir susiskaidžiusios, įkurta MVĮ skirta prekybos apsaugos pagalbos tarnyba. Jos paskirtis – spręsti su PAP susijusius bendruosius ir konkrečius MVĮ klausimus ir problemas. Dalis PAP svetainės skirta MVĮ, ten pateikiamos nuorodos į prekybos apsaugos pagalbos tarnybos informacinius punktus. 2009 m. visa ši svetainė buvo patikrinta ir pakeista taip, kad į ją būtų galima lengviau patekti ir kad ji būtų patogesnė vartotojui, ypač MVĮ. 2009 m. minėti informaciniai punktai gavo daug prašymų suteikti informacijos ir juos nedelsdami patenkino. Buvo klausiama tiek apie procedūrinius dalykus, tiek apie PAP tyrimų turinį. 2009 m. pabaigoje Komisija pradėjo tyrimą MVĮ poreikiams 27 ES valstybėse narėse nustatyti, kai MVĮ teikia skundą arba dalyvauja prekybos apsaugos tyrimuose kaip importuotojas arba naudotojas. Tyrimo išvadose taip pat turėtų būti pateikti konkretūs pasiūlymai dėl didesnės Komisijos pagalbos MVĮ visose tokių tyrimų srityse. Rangovas jau išrinktas, o galutinė tyrimo ataskaita bus parengta paskutinį 2010 m. ketvirtį. 6.2. Dvišaliai kontaktai, informacija. Pramonė ir trečiosios šalys 2009 m. planuota surengti seminarą trečiųjų šalių pareigūnams prekybos apsaugos tema, tačiau seminarą teko perkelti į 2010 m. Tačiau 2009 m. užmegzta daug dvišalių kontaktų su nemažu skaičiumi trečiųjų šalių, kaip antai Kinija, Korėja ir Ukraina, įvairioms su prekybos apsauga susijusioms temoms aptarti. Be to, 2009 m. surengti keli susitikimai su pagrindinėmis suinteresuotųjų šalių asociacijomis ir bendrovėmis, įskaitant ne vieną renginį su „Business Europe“ organizacija (tiksliau bendras posėdis su visais svarbiausiais susijusiais asociacijos nariais ir keli dvišaliai susitikimai su „Business Europe“ prekybos politikos komitetu) ir 2009 m. balandžio mėn. vienos dienos seminarą su labiausiai susijusiomis importuotojų ir platintojų asociacijomis. 7. BYLAS NAGRINėJANTIS PAREIGūNAS 2009 m. buvo antrieji Prekybos generalinio direktorato bylas nagrinėjančio pareigūno, pradėjusio dirbti 2007 m. balandžio mėn., veiklos metai. Bylas nagrinėjantis pareigūnas administraciniu požiūriu pavaldus Prekybos GD generaliniam direktoriui, bet veikia savarankiškai. Jis atsiskaito generaliniam direktoriui. Pagrindinis bylas nagrinėjančio pareigūno veiklos tikslas – užtikrinti, kad Europos Komisijai nagrinėjant su prekyba susijusias bylas būtų pilnai įgyvendinta gynybos teisė. Bylas nagrinėjantis pareigūnas taip pat pataria Prekybos GD generaliniam direktoriui su proceso tinkamumu susijusiais klausimais, o prireikus – visais klausimais, kylančiais nagrinėjant su prekyba susijusias bylas. 2009 m. bylas nagrinėjantis pareigūnas 30 kartų dalyvavo 24 bylų nagrinėjimuose ir surengė 14 klausymų. Jis dalyvavo įvairiuose tyrimų etapuose – skundo pateikimo, atrankos, RER/IR, panašios šalies parinkimo, preliminariu, įsipareigojimo siūlymo ir galutiniu etapais. Prašymai dalyvauti taip pat buvo susiję su beveik visais tyrimo aspektais. Dauguma 2009 m. prašymų bylas nagrinėjančiam pareigūnui dalyvauti buvo susiję su galimybe susipažinti su nekonfidencialiais dokumentais ir tų dokumentų kokybe. Kita viena svarbiausių bylas nagrinėjančio pareigūno veiklos sričių buvo susijusi su faktų atskleidimo laiku ir turiniu. Netrukus turėtų būti patvirtintos atnaujintos bylas nagrinėjančio pareigūno ir prekybos tyrimų tarnybų bendradarbiavimo gairės. Tuomet informacija apie gairių turinį bus pateikta bylas nagrinėjančio pareigūno interneto svetainėje. Netrukus prasidės diskusijos apie Komisijos sprendimą dėl Prekybos GD bylas nagrinėjančio pareigūno darbo tvarkos taisyklių. Daugiau informacijos apie bylas nagrinėjančio pareigūno veiklą pateikiama prie metinės ataskaitos pridedamame darbiniame dokumente. 8. AD, AS ir AP tyrimų bei priemonių apžvalga 8.1. Bendrosios pastabos 2009 m. pabaigoje ES galiojo 135 AD (žr. O priedą) ir 8 AS priemonės (žr. P priedą). 2009 m. 0,6 % visų į ES importuojamų produktų buvo taikomos AD arba AS priemonės. Išsamesnė informacija toliau nurodytais klausimais pateikiama prie šios ataskaitos pridedamame darbiniame dokumente. Nuorodos į darbinio dokumento priedus pažymėtos antraštėse. 8.2. Nauji tyrimai (žr. A–E ir N priedus) 2009 m. inicijuotas 21 tyrimas[1]. Atlikus 10 tyrimų nustatyti laikinieji muitai. Išnagrinėjus 10 atvejų nuspręsta nustatyti galutinius muitus. Atlikus 11 tyrimų nuspręsta priemonių netaikyti. 4 priemonės automatiškai nustojo galioti praėjus 5 metų galiojimo laikotarpiui. 8.3. Peržiūros tyrimai Peržiūros tyrimai toliau lieka pagrindine PAP tarnybų darbo dalimi. 2005–2009 m. laikotarpiu jie sudarė 54 % visų inicijuotų tyrimų. Darbinio dokumento 2 lentelėje pateikiama statistinė 2005–2009 m. informacija. 8.3.1. Priemonių galiojimo termino peržiūros (žr. F priedą) Pagrindinių reglamentų 11 straipsnio 2 dalyje ir 18 straipsnyje numatyta, kad priemonės baigia galioti po penkerių metų, išskyrus tuos atvejus, jei, atlikus priemonių galiojimo termino peržiūrą, nustatoma, kad tokios pačios priemonės turi būti taikomos toliau. 2009 m. inicijuota 11 priemonių galiojimo termino peržiūros tyrimų. Atlikus 5 priemonių galiojimo termino peržiūras nuspręsta patvirtinti muitą dar vienam penkerių metų laikotarpiui. Sprendimo panaikinti priemones nepriimta nei per vieną priemonių galiojimo termino peržiūrą. 8.3.2. Tarpinės peržiūros (žr. G priedą) Pagrindinių reglamentų 11 straipsnio 3 dalyje ir 19 straipsnyje numatyta peržiūrėti priemones jų galiojimo metu. Peržiūrose gali būti svarstomi tik dempingo ir (arba) subsidijavimo arba žalos aspektai. 2009 m. iš viso inicijuota 14 tarpinių peržiūrų. Atlikus 13 tarpinių peržiūrų nuspręsta patvirtinti muitą arba jį koreguoti. Atlikus 1 tyrimą nuspręsta priemones panaikinti. 8.3.3. „Kitos“ tarpinės peržiūros (žr. H priedą) 2009 m. inicijuotos 2 kitos peržiūros, kurioms netaikoma pagrindinių reglamentų 13 straipsnio 3 dalis arba 19 straipsnis. 2009 m. atlikus 6 tokias peržiūras nuspręsta priemones patvirtinti arba koreguoti. Šios peržiūros visų pirma susijusios, inter alia , su veiksmais po teismo sprendimų, PPO Susitarimo dėl ginčų sprendimo procedūrų, priemonių taikymo srities patikslinimo ir pan. 8.3.4. Naujojo eksportuotojo peržiūros (žr. I priedą) Naujojo eksportuotojo pagreitintai atliekamos peržiūros atitinkamai numatytos pagrindinių reglamentų 11 straipsnio 4 dalyje ir 20 straipsnyje, siekiant nustatyti individualų dempingo skirtumą arba individualų kompensacinį muitą naujiesiems nagrinėjamojoje eksportuojančioje šalyje įsikūrusiems eksportuotojams, kurie per tiriamąjį laikotarpį produkto neeksportavo. Šie eksportuotojai turi įrodyti, kad jie tikrai yra nauji eksportuotojai ir kad jie iš tikrųjų pradėjo eksportą į ES po tiriamojo laikotarpio. Taigi, jiems galima apskaičiuoti individualų muitą, kuris paprastai yra mažesnis už visoje šalies teritorijoje galiojantį muitą. 2009 m. inicijuotos 6 naujojo eksportuotojo peržiūros. 8.3.5. Absorbciniai tyrimai (žr. J priedą) Turint pakankamai informacijos, iš kurios matyti, kad po pirminio tyrimo laikotarpio ir prieš nustatant priemones arba jas jau nustačius eksporto kainos sumažėjo arba importuotų į ES produktų perpardavimo kainos ar tolesnio pardavimo kainos nepakito arba pakito nepakankamai, gali būti pradėta absorbcinė peržiūra, kuria siekiama išnagrinėti, ar taikoma priemonė turėjo poveikio minėtoms kainoms. Siekiant atsižvelgti į tokias mažesnes eksporto kainas gali būti perskaičiuoti dempingo skirtumai ir padidintas muitas. Galimybė atlikti absorbcinę peržiūrą yra numatyta pagrindinių reglamentų 12 straipsnyje ir 19 straipsnio 3 dalyje. 2009 m. nebuvo inicijuota arba baigta nė viena antiabsorbcinė peržiūra. 8.3.6. Priemonių vengimo tyrimai (žr. K priedą) Galimybė iš naujo pradėti tyrimus, jei yra įrodymų, kad priemonių vengiama, numatyta pagrindinių reglamentų 13 ir 23 straipsniuose. 2009 m. inicijuotas 1 toks tyrimas. Atlikus 1 priemonių vengimo tyrimą nuspręsta muito taikymą išplėsti. 8.4. Apsaugos priemonių tyrimai (žr. L priedą) 2008 m. ES nebuvo imtasi apsaugos priemonių. 9. AD ir (arba) AS priemonių taikymo užtikrinimas 9.1. Priemonių taikymo stebėsena Tolesnių su galiojančiomis priemonėmis susijusių veiksmų imtasi keturiose pagrindinėse srityse: 1) kelio sukčiavimui užkirtimas; 2) prekybos srautų ir rinkos tendencijų stebėsena; 3) veiksmingumo didinimas atitinkamomis priemonėmis ir 4) reagavimas į pažeidimus. Dėl tokios veiklos PAP tarnyboms buvo sudaryta galimybė aktyviai bendradarbiauti su valstybėmis narėmis ir užtikrinti tinkamą prekybos apsaugos priemonių taikymą Europos Sąjungoje. 9.2. Įsipareigojimų laikymosi stebėsena (žr. M ir Q priedus) Įsipareigojimų laikymosi stebėsena yra priemonių taikymo užtikrinimo veiklos dalis, nes įsipareigojimai yra tam tikros formos AD ir AS priemonės. Komisija įsipareigojimus priima, jei įrodoma, kad jų laikantis galima iš tikrųjų pašalinti dempingo ar subsidijavimo daromą žalą. 2009 m. pradžioje galiojo 46 įsipareigojimai. 2009 m. įsipareigojimų paketas keitėsi taip: baigė galioti 3 bendrovių įsipareigojimai, nes baigėsi priemonių galiojimo terminas, Komisija atšaukė 2 įsipareigojimus, nes buvo nustatyti pažeidimai, ir priimtas 1 įsipareigojimo pasiūlymas. Apibendrinus, 2009 m. pabaigoje galiojo 42 įsipareigojimai. 10. Muitų grąžinimas (žr. U priedą) Pagrindinių reglamentų 11 straipsnio 8 dalyje ir 21 straipsnio 1 dalyje importuotojams numatyta galimybė prašyti grąžinti atitinkamus surinktus muitus, jei įrodoma, kad dempingo ir (arba) subsidijų skirtumas, kuriuo remiantis buvo sumokėti muitai, pašalintas arba sumažintas tiek, kad tapo mažesnis už galiojantį muitą. 2009 m. pateikti 39 nauji muitų grąžinimo prašymai. 2009 m. pabaigoje tebevyko 7 tyrimai pagal 25 prašymus. Priimti 5 Komisijos sprendimai: pagal 3 sprendimus muitai iš dalies grąžinti, o pagal 2 sprendimus muitus grąžinti atsisakyta. Atsiimti 7 prašymai. 11. Teisminė peržiūra. Teisingumo Teismo ir (arba) Bendrojo Teismo sprendimai 2009 m. Teisingumo Teismas (TT) ir Bendrasis Teismas (BT) iš viso priėmė 13 sprendimų, susijusių su antidempingo ar antisubsidijų sritimis. Vienu iš šių sprendimų buvo aiškinamas kitas sprendimas. Kai kurių sprendimų santraukos pateikiamos darbiniame dokumente. 2009 m. pateikta 17 naujų bylų: 10 Bendrajam Teismui ir 7 Teisingumo Teismui. Iki 2009 m. pabaigos Bendrajame Teisme ir Teisingumo Teisme nagrinėjamų AD ir (arba) AS bylų sąrašas pateikiamas darbinio dokumento S priede. 12. Su Pasaulio prekybos organizacija (PPO) susijusi veikla 12.1. Ginčų sprendimas AD, AS ir AP srityse PPO savo nariams numato griežtą ginčų dėl PPO susitarimų taikymo sprendimo procedūrą. Indijai pateikus ES prašymą surengti konsultacijas PPO, 2009 m. balandžio mėn. surengtos konsultacijos dėl polietileno tereftalatui (PET) taikomų AD ir AS priemonių. Kinijai pateikus ES prašymą surengti konsultacijas PPO, 2009 m. rugsėjo mėn. surengtos konsultacijos dėl tam tikroms geležinėms arba plieninėms tvirtinimo detalėms taikomų AD priemonių. Išsamesnė informacija apie šiuos atvejus pateikiama prie šios ataskaitos pridedamame darbiniame dokumente. 12.2. Kita PPO veikla 2009 m. Dohos plėtros darbotvarkės Derybų dėl taisyklių grupė rengė reguliarius susitikimus 2008 m. gruodžio mėn. išplatintam patikslintam pirmininko pateiktam projektui ir subsidijų žuvininkystės sektoriui planui aptarti. Šiame patikslintame projekte iš antidempingui ir subsidijoms skirto teksto išrinkti labiausiai ginčytini klausimai ir nurodoma, dėl kurių kiekvieno ginčytino klausimo vietų nesutaria nariai. Nė vienu iš šių klausimų antidempingo ir horizontaliųjų subsidijų srityje nebuvo įmanoma padaryti pažangos. Žuvininkystės srityje grupė, remdamasi į pirmininko planą įtrauktais klausimais, rengė intensyvias diskusijas. Šios diskusijos padėjo išsiaiškinti narių pozicijas pagrindiniais klausimais, tačiau dėl bendros pozicijos sutarti nepavyko. Be minėtų veiksmų, Komisijos tarnybos toliau dalyvavo nuolatinėje antidempingo, subsidijų ir kompensacinių bei apsaugos priemonių komitetų veikloje. Komitetų nariai per du posėdžius apžvelgė pranešimus ir iškėlė konkrečių klausimų. Išvada 2009 m., palyginti su praėjusiais metais, inicijuota šiek tiek daugiau naujų bylų, be to, nustatyta mažiau galutinių priemonių. Atlikta gerokai daugiau tyrimų, kuriuos pabaigus priemonės nebuvo nustatytos, o laikinųjų priemonių buvo nustatyta du kartus daugiau, palyginti su praėjusiais metais. Inicijuota daug daugiau peržiūrų, tačiau baigtų peržiūrų skaičius, palyginti su 2008 m. duomenimis, ypatingai sumažėjo. 2009 m. padidėjo prekybos apsaugos tyrimų skaidrumas. Komisija ėmėsi įgyvendinti įvairias iniciatyvas, dėl kurių buvo sutarta po konsultacijų su valstybėmis narėmis. Minėtos iniciatyvos – tai PAP svetainės pataisymas, speciali pagalba MVĮ ir geriau vykdomas faktų atskleidimas. Šis darbas bus tęsiamas ir ateityje. [1] Darbinio dokumento 1 lentelėje pateikta statistinė informacija apie naujus 2005–2009 m. tyrimus, atliktus vadovaujantis pagrindinių reglamentų 5 ir 10 straipsnių nuostatomis.